钦定古今图书集成/明伦汇编/氏族典/第386卷 > 李延寿
## 钦定古今图书集成/明伦汇编/氏族典/第386卷 > 李延寿

按《唐书令狐德棻传》：“李延寿者，世居相州。贞观中，累
补太子典膳丞，崇贤馆学士，转御史台主簿，兼直国
史。初，延寿父太师多识前世旧事，常以宋、齐、梁、陈、齐、
周、隋天下参隔。其史于本国详，他国略，往往訾美失
传，思所以改正，拟《春秋》编年，刊究南北事，未成而殁，
延寿乃追终。”先志本魏登国元年，尽隋义宁二年，谓
之《北史》，本宋永初元年尽陈祯明三年，谓之《南史》，上之。迁符玺郎，兼修国史，卒。